**আসিফ নজরুল** (জন্ম: ১২ জানুয়ারি ১৯৬৬) একজন বাংলাদেশি লেখক, ঔপন্যাসিক, রাজনীতি-বিশ্লেষক, সংবিধান বিশেষজ্ঞ ও কলামিস্ট। জীবিকাসূত্রে তিনি ঢাকা বিশ্ববিদ্যালয়ের আইন বিভাগের অধ্যাপক। জন্মসূত্রে তার নাম **মোঃ নজরুল ইসলাম**। টিভি টকশো ও তার কলামে সাহসী রাজনীতি বিশ্লেষণের জন্য তিনি বিশেষভাবে খ্যাত। তিনি দশের অধিক গ্রন্থের রচয়িতা।

শিক্ষা
------

আসিফ নজরুল ঢাকা বিশ্ববিদ্যালয়ের আইন বিভাগ থেকে ১৯৮৬ সালে স্নাতক ও ১৯৮৭ সালে স্নাতকোত্তর সম্পন্ন করেছেন। ১৯৯৯ সালে সোয়াস (স্কুল অফ ওরিয়েন্টাল অ্যান্ড আফ্রিকান স্টাডিজ) ইউনিভার্সিটি অব লন্ডন থেকে তার পিএইচডি সম্পন্ন করেন। পরবর্তীতে জার্মানীর বন শহরের ইনভাইরনমেন্টাল ল' সেন্টার থেকে তিনি পোস্ট ডক্টরেট ফেলোশিপ অর্জন করেন। তিনি স্কুল অফ ওরিয়েন্টাল অ্যান্ড আফ্রিকান স্টাডিজে একজন কমনওয়েলথ ফেলো হিসেবে কাজ করেছেন।

কর্মজীবন
--------

ঢাকা বিশ্ববিদ্যালয়ে শিক্ষক হিসেবে যোগদানের পূর্বে ১৯৯১ সালে আসিফ নজরুল একটি বহুল প্রচারিত সাপ্তাহিক পত্রিকা *বিচিত্রায়* কাজ করতেন। তিনি কিছু সময় বাংলাদেশ সরকারের একজন সরকারি কর্মকর্তা (ম্যাজিস্ট্রেট) হিসেবে কাজ করেছেন। জাতীয় ও আন্তর্জাতিক বিভিন্ন মিডিয়ায় তাকে প্রায়ই দেখা যায়। যেমন: বিবিসি, সিএনএন এবং আল জাজিরা ইত্যাদি। ইউএনডিপি, এডিবিসহ মানবাধিকার সংস্থা, আইনের শাসন, পরিবেশগত সমস্যা ইত্যাদি ভিত্তিক বিভিন্ন ধরনের আন্তর্জাতিক সংস্থার সাথে তার কনসালট্যান্ট হিসাবে কাজ করার অনেক অভিজ্ঞতা আছে।

হুমকি ও মামলা
-------------

২০১২ সালে আসিফ নজরুলকে তলব করেছিল হাইকোর্ট। ১২ মার্চ ২০১২ তারিখে একটি টেলিভিশন চ্যানেলে টক শোতে দেওয়া বক্তব্যে অগণতান্ত্রিক শক্তিকে উসকানি দেওয়া হয়েছে বলে একটি রিট আবেদন করলে আদালত এই আদেশ দেন। ২০১৩ সালে ঢাকা বিশ্ববিদ্যালয়ে তার অফিসকক্ষ কেরোসিন তেল দিয়ে জ্বালিয়ে দেওয়া হয়েছিল। আসিফ নজরুলকে ২০১৩ সালের মে মাসে টেলিফোন করে হত্যার হুমকি দেওয়া হয়েছিলো। ধারণা করা হয়, সরকারের সমালোচনা করার জন্যই তাকে এই হুমকি দেওয়া হয়েছিলো। ২০১৭ সালে মাদারীপুর আদালতে আসিফ নজরুলের বিরুদ্ধে ৫০০ ও ৫০১ নম্বর ধারায় মানহানির মামলা করেছিলেন নৌপরিবহন মন্ত্রী শাজাহান খানের চাচাতো ভাই জেলা পরিষদের সদস্য ফারুক খান।

১৮ আগস্ট ২০২১ ‍সামাজিক যোগাযোগ মাধ্যমে একটি স্ট্যাটাস যেখানে তিনি বলেন ‘সুষ্ঠু নির্বাচন হলে কাবুল বিমানবন্দর ধরনের দৃশ্য বাংলাদেশেও হতে পারে’। তার বিরুদ্ধে রাষ্ট্রদ্রোহিতার অভিযোগ এনে তার কক্ষের দরজায় ও দেওয়ালে পোস্টারও সাঁটানো হয়। এ সময় মুক্তিযুদ্ধ মঞ্চের নেতারাও তালা মারা কক্ষ তালা দেয়।

ব্যক্তিগত জীবন
--------------

২০১৩ সালের ডিসেম্বর মাসে আসিফ নজরুল বাংলাদেশি লেখক হুমায়ূন আহমেদের মেয়ে শীলা আহমেদকে বিয়ে করেন। তার প্রাক্তন স্ত্রী ছিলেন অভিনেত্রী রোকেয়া প্রাচী। তাদের বৈবাহিক সম্পর্ক কয়েক বছর স্থায়ী ছিলো।

নির্বাচিত গ্রন্থপঞ্জি
---------------------

### প্রবন্ধ/প্রতিবেদন/গবেষণা

* *১/১১ সুশাসন বিতর্ক*
* *যুদ্ধাপরাধীর বিচার: জাহানারা ইমামের চিঠি*
* *আওয়ামী লীগের শাসনকাল*
* সংবিধান বিতর্ক ১৯৭২: গণপরিষদের রাষ্ট্রভাবনা

### স্মৃতিচারণ

* *পিএইচডির গল্প*

### উপন্যাস

* *নিষিদ্ধ কয়েকজন*
* *ক্যাম্পাসের যুবক*
* *আক্রোশ*
* *পাপ*
* *উধাও*
* *অন্য আলোর দিন*
* *দখল*
* *অন্যপক্ষ*
* *তাদের একটি রাত*
* *ছোঁয়া*
* *অসমাপ্তির গল্প*
* *বেকার দিনের প্রেম*
* *আমি আবু বকর*

তথ্যসূত্র
---------

1. ↑  "'নোভা শীলা বলতো বাবা আসিফ নজরুলকে হারিয়ে ভর্তা বানিয়ে দাও'"। *পরিবর্তন*। ২০১৭-১০-১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-৩১।
2. 1 2 3  Islam, Nazrul; Martinez, Isabel; Mgbeoji, Ikechi; Xi, Wang (২০০১)। *Environmental Law in Developing Countries: Selected Issues*। IUCN। পৃষ্ঠা xi। আইএসবিএন 978-2-8317-0625-2।
3. 1 2  "আসিফ নজরুলকে হাইকোর্টে তলব"। *প্রথম আলো*। ২০১২-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০১-৩১।
4. 1 2 3  "Asif Nazrul warned to shun talk-show or be killed"। ২৫ মে ২০১৩। ২৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৯।
5. ↑  "ড. আসিফ নজরুলের বিরদ্ধে মাদারীপুরে মানহানির মামলা"। *বাংলানিউজ২৪*। ২০১৭-১১-২৫ তারিখে মূল থেকে আর্কাইভ করা। সংগ্রহের তারিখ ২০১৯-০১-৩১।
6. ↑  "আসিফ নজরুলের বিরুদ্ধে নৌমন্ত্রীর ভাইয়ের মামলা"। *Bangla Tribune*। ২০১৯-০২-০৬ তারিখে মূল থেকে আর্কাইভ করা। সংগ্রহের তারিখ ২০১৯-০১-৩১।
7. ↑  "লস্কর নিয়োগ নিয়ে ফেইসবুক পোস্ট: হাই কোর্ট থেকে জামিনে আসিফ নজরুল"। *bangla.bdnews24.com*। ২০১৯-০২-২১ তারিখে মূল থেকে আর্কাইভ করা। সংগ্রহের তারিখ ২০১৯-০১-৩১।
8. ↑  "আসিফ নজরুলের কক্ষে তালা দিলো ছাত্রলীগ"। *jugantor.com*। সংগ্রহের তারিখ ২০২১-০৮-১৮।
9. ↑  "সন্তান এলো আসিফ নজরুল -শীলার ঘরে"। *NTV Online*। সংগ্রহের তারিখ ২০১৯-০১-৩১।
10. ↑  নজরুল, আসিফ (ডিসেম্বর ২০২২)। *সংবিধান বিতর্ক ১৯৭২ গণপরিষদের রাষ্ট্রভাবনা*। বাংলাদেশ: প্রথমা প্রকাশনী। পৃষ্ঠা ২৭০। আইএসবিএন 978 984 96886 1 7।
11. ↑  রহমান, হাবিবুর (২০২৩-০১-০৭)। "সংবিধান বিতর্ক: ৫০ বছর আড়ালে থাকা কিছু বিষয় সামনে এনেছেন অধ্যাপক আসিফ নজরুল"। *The Daily Star Bangla* (ইংরেজি ভাষায়)। সংগ্রহের তারিখ ২০২৩-০৩-১৯।